Motoris onder voertuig saamgesleep | Maroela Media
Nicholas Dollman, woordvoerder van Netcare 911, het gesê die botsing het omstreeks 21:00 op die aansluiting van Corlettlaan en Ontdekkersweg in Witpoortjie in Roodepoort gebeur.
Volgens Dollman het paramedici een van die motors se bestuurder onder die tweede motor aangetref nadat hy deur die voertuig saamgesleep is. Meganiese toerusting moes gebruik word om die wrak op te lig en die man onder die motor te verwyder.
Dollman het gesê die man was in 'n kritieke toestand en moes aan 'n ventilator gekoppel word. Hy is daarna na 'n hospitaal in Johannesburg gehaas.
Volgens Dollman het die ander bestuurder geen ernstige beserings opgedoen nie en is op die toneel deur die Johannesburgse Metropolisie (JMPD) in hegtenis geneem. Hoofsupt. Wayne Minnaar, woordvoerder van die JMPD, kon nie by navraag die inhegtenisneming bevestig nie. Maroela Media wag op meer inligting.
Worm die ander voertuig bestuurder in hegtenis neem?
Wie weet….. Dalk dronkbestuur al wat ek aan kan dink!!!
Dis nou 'n regte tref en trap.
Dit klink vir my of hy nie sy sitplekgordel aangehad het nie. Dink dis seker net daar vir versiering. Ek hoop hy sal volgende keer WEL sy sitplekgordel aansit. Dit sal hom baie pyn en kostes spaar!!